gl gl gl es en gl gl ast es pt es gl gl gl gl en ast gl gl es en gl en it fr gl gl gl gl it es pt en en en gl gl gl gl gl gl gl es gl gl gl gl gl en en en gl gl gl gl gl es pt en en en gl gl gl gl gl gl gl gl pt gl gl gl gl gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
A institucionalización do día para o recordo dos mártires, máis preto ca nunca - Nós Televisión
Valentín G. Bóveda, neto de Alexandre Bóveda, ten claro que para o PP sería "moi complexo" explicar unha posición en contra da proposición do BNG
O pasado 13 de agosto, o BNG rexistraba unha proposición non de lei para institucionalizar o 17 de agosto como ‘Día da Galiza Mártir’, para honrar ás persoas perseguidas e asasinadas polo franquismo en Galicia.
O xerme desta idea xorde en 1942 en Bos Aires, cando a Irmandade Galega de Arxentina presidida por Castelao, escolleu a data como homenaxe a Alexandre Bóveda Iglesias, fusilado o 17 de agosto de 1936 na Caeira (Poio). Valentín García Bóveda, neto do histórico galeguista e membro da Fundación Alexandre Bóveda, cre que a institucionalización deste día significaría “volver e dar lexitimidade ao que pedía o galeguismo daquela no exilio: un día para lembrar a todas as persoas mártires do país.”
No marco actual, García Bóveda considera que a reivindicación é necesaria para facer memoria e para “establecer unhas políticas de memoria eficaces que traballen máis alá do político, no social, de xeito que a sociedade normalice que hai unha homenaxe ás persoas represaliadas.” Ademáis advirte que o descoñecemento das novas xeracións sobre os mártires galegos é “prácticamente absoluto”.
Para García Bóveda, a institucionalización suporía “dar lexitimidade ao que pedía o galeguismo no exilio”
Os precedentes da institucionalización e o posicionamento do PP
O texto rexistrado polo deputado nacionalista Luis Bará baséase nun acordo aprobado no Parlamento en 2006 encamiñado a recoñecer a figura de Bóveda pola súa participación no Estatuto do 36. Non é unha reivindicación nova. En 2013 a Fundación Alexandre Bóveda rexistrou en todos os concellos e deputacións unha petición para a institucionalización do 17 de agosto como “Día da Galiza Mártir”.
Desde a Fundación, explican que o contexto de 2019 é moi diferente ao de 2013: “Daquela era imposible traer A derradeira leición do mestre e o ano pasado fíxose con normalidade. Este contexto habilítanos a volver pedir a institucionalización porque non tería sentido negalo despois do éxito da exposición ao redor do cadro”.
García Bóveda, sobre a posición do PP: “Agora sería moi complexo explicar unha negativa a institucionalizar o día”
Agora, a institucionalización do ‘Día da Galiza Mártir’ terá que pasar polo Parlamento. García Bóveda afirma que BNG, En Marea e PSdeG se manifestaron a favor, polo que a pelota está no tellado do PP: “Terán que tomar unha decisión, pero entendemos que será favorable.” Recorda tamén que numerosos concellos, a Deputación de Ourense e varios deputados e alcaldes do PP xa votaron a favor da proposta: “Agora sería moito máis complexo explicar unha negativa a institucionalizar o día.”
Para García Bóveda, que todo o arco parlamentario votase a favor dun día para as persoas mártires do país suporía “externalizar á sociedade a normalización dunha merecida homenaxe”, algo que hoxe semella estar máis preto que nunca.
Artigo anteriorDeporte para pór en valor o patrimonio cultural nas festas de Sada
Seguinte artigoA Xunta informa á plataforma de Casalonga da aprobación dos plans de Toysal
ARTIGOS RELACIONADOSMÁIS DO AUTOR
Homenaxe en Moneixas a toda a música galega represaliada
‘Sar, barrio anarquista’. O exemplo de Marcial Villamor, sindicalista e antifascista galego
A mostra da ARMH ‘Fosas do esquecemento’ chega ao Fórum Metropolitano
Cantas expropiacións custou o Polígono de Sabón? A voz das labregas rexorde en ’12 leiras’
“O desleixo co noso patrimonio favorece a perda da autoestima como pobo galego”
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.